Anton Šulík ml.

Mgr. art. Anton Šulík ml. (*12. júl 1964, Žilina) je slovenský divadelný a filmový režisér. Bývalý riaditeľ žilinského Bábkového divadla a onehdy i poslanec miestneho mestského zastupiteľstva je od roku 2012 riaditeľom Mestského divadla v Žiline. Od augusta 2020 pôsobí ako programový riaditeľ RTVS.

Kariéra 

Šulík absolvoval divadelnú a rozhlasovú réžiu na Vysokej škole múzických umení v Bratislave pod pedagogickým vedením prof. Vladimíra Strniska a doc. Pavla Mikulíka. V štúdiu pokračoval na poľskej Akadémii dramatických umení Ludvíka Solského v Krakove u Krystiána Lupu a Jana Peszku.

Bábkové divadlo Žilina 

Počiatočné výraznejšie uplatnenie našiel na scéne Bábkového divadla (skr. BD) v rodnej Žiline, kde sa v druhej polovici 90. rokov vyprofiloval do čela vedenia umeleckého súboru. Jeho debutom na doskách BD bolo predstavenie Keď veľryby spievajú (1994) z autorskej dielne Tristana Jonatána, Nikitu Slováka a samotného režiséra. Na tento inscenačný projekt čoskoro nadviazal uvedením Podivuhodných dobrodružstiev Dona Quijota de la Mancha a jeho verného sluhu Sancha Panzu (1994), respektíve burlesky napísanej na motívy známeho románu Miguela de Cervantesy Saavedra a divadelných dramatizácií Michaila Afanasieviča Bulgakova a Lászla Guyrka. V tom istom roku ho angažovala Činohra Slovenského národného divadla v Bratislave, a to do adaptácie Gianniho Rodariho Jazmínko v krajine klamárov (1994), a následne Divadlo Slovenského národného povstania (dnešné SKD) v Martine, pre ktoré so Slovákom naštudoval vlastnú úpravu hry Daria Foa Mistero Buffo pod názvom Krížová cesta (1995). Medzi jeho ostatné divadelné projekty zrealizované v prospech BD patrila rocková balada Don Juan ´96 (1996), či tituly O Nevedkovi (1997) a Kráľ komediantov (1998); všetky v spolupráci s vtedajším dramaturgom divadla Slovákom. Za Šulíkov najúspešnejší tvorivý počin z času jeho pôsobenia v žilinskom BD zhodnotil predný historik a kritik bábkoherectva na Slovensku Vladimír Predmerský inscenáciu Keď veľryby spievajú.

Mestské divadlo Žilina

Televízia 
Od roku 2003 režíruje pre verejnoprávnu televíziu talkshow Aleny Heribanovej Anjeli strážni.

Výber z diela 

Divadelná réžia
1992: Prsteň a ruža, DAB Nitra
1993: John and Mary, DAK Bratislava
1994: La Scuola, DAK Bratislava
1994: Keď veľryby spievajú, BD Žilina
1994: Podivuhodných dobrodružstiev Dona Quijota de la Mancha a jeho verného sluhu Sancha Panzu, BD Žilina
1994: Jazmínko v krajine klamárov, DPOH Bratislava
1995: Krížová cesta, DSNP Martin
1996: Don Juan ´96, BD Žilina
1997: O Nevedkovi, BD Žilina
1997: Kráľ komediantov, BD Žilina

Televízna réžia
od 2004: Anjeli strážni (STV, talkshow Aleny Heribanovej)

Herecká filmografia
1972: Kichôtik 
1974: Roztancované kráľovstvo (r. Ivan Petrovický)
1978: Ľudská láska (r. Ivan Petrovický)
1978: Kristína (r. Ľubomír Vajdička)
1979: Postav dom, zasaď strom (r. Juraj Jakubisko)
1980: O dievčine Rozprávočke (r. Ivan Petrovický)
1981: Nevera po slovensky (r. Juraj Jakubisko)
1984: Neodchádzaj nocou letnou (r. Franek Chmiel)
1986: Chlap v dome (r. Ivan Petrovický)
1988: Prstienky z kukučiny (r. Ľuba Velecká)
1993: Pod vládou ženy aj na svitaní (r. Martin Ťapák)
1995: Zlatý kolovrátok (r. Jozef Banyák) 
1996: Ženský vtip (r. Jozef Banyák)
2011: Cigán (r. Martin Šulík)
2012: Zlo (r. Peter Bebjak)

Poznámky

Referencie

Externé odkazy 
 Anton Šulík (na oficiálnych stránkach MD Žilina)
 Anton Šulík (v mennom zozname ČSFD)
 Anton Šulík (v mennom zozname Fdb)
 Anton Šulík (na doméne Port.sk)

Narodenia v 1964
Osobnosti zo Žiliny
Absolventi Vysokej školy múzických umení
Slovenskí divadelní režiséri
Slovenskí filmoví režiséri